|  |  |
| --- | --- |
| **Tantárgy** neve: **Tanulásmódszertani fejlesztés sajátélményű megalapozása NBP\_GP200G2** | **Kreditértéke: 2** |
| A tantárgy **besorolása**: **kötelező** | |
| **A tantárgy elméleti vagy gyakorlati jellegének mértéke, „képzési karaktere”**: 100% **gyakorlat** | |
| A **tanóra típusa**: **szeminárium** és **óraszáma**: **30 óra** az adott **félévben**,  Az adott ismeret átadásában alkalmazandó **további** **módok, jellemzők**: tréninggyakorlatok, sajátélmény, önreflexió, csoportmódszerek, elektronikus tananyag, otthoni gyakorlás, Facebook csoportban filmek, weboldalak megosztása | |
| A **számonkérés** módja: **gyakorlati jegy**  Az ismeretellenőrzésben alkalmazandó **további** sajátos **módok:** beadandók készítése a félév során. | |
| A tantárgy **tantervi helye**: **1. félév** | |
| Előtanulmányi feltételek:- | |
| **Tantárgy-leírás**: az elsajátítandó **ismeretanyag tömör, ugyanakkor informáló leírása** | |
| **A tantárgy célja:** Az élethosszig tartó tanulás szükségessé teszi, hogy a személyek olyan kompetenciákkal és olyan tanulási technikákkal és stratégiákkal legyenek felvértezve, amelyek segítségével képessé válnak önreflektív gondolkodásra, saját tanulási folyamataiknak tudatos irányítására, szabályozására. A tantárgy ebben kívánja segíteni a gyógypedagógus hallgatókat, célja a gyógypedagógus hallgatók felkészítése a felsőoktatási tanulásra, az életpálya tervezésére, és segítséget nyújtani a felsőoktatási tanulmányok alatti konstruktív életvezetéshez a tanulással kapcsolatos ismeretek bővítésének, a tanulási képességek fejlesztésének és a tanulással kapcsolatos pozitív attitűd kialakításának segítségével. A kurzus sajátélményű gyakorlást tesz lehetővé. Olyan tanulásfejlesztő módszereket sajátítanak el a gyógypedagógus hallgatók, amelyeket majd a fejlesztő munka során tanítványaik tanulásfejlesztésére is fel tudnak használni.  **A tantárgy tartalma:**   * Az önszabályozó tanulás jellemzői, szerepe az élethosszig tartó tanulásban * A tanulás hatékonyságát befolyásoló külső és belső tényezők. * Időmenedzsment, időperspektívák, időparadoxon; a saját tanulási folyamat tervezése (napirend, hetirend, vizsgarend). * A jó jegyzet, vázlat készítésének fortélyai. * Gondolattérkép használatának lehetőségei, előnyei a tanulás során. * Tanulási stratégiák: PQRST, SQ4R, MURDER. * Tanulásfejlesztés az IPOO modell alapján. * A mnemotechnikai eljárások alkalmazásának előnyei. Memóriafokozó eljárások, praktikák. * A gyógypedagógiai szakkifejezések tanulásának módszertana * Szóbeli és az írásbeli vizsgára való felkészülés. * Elektronikus taneszközök, tanulásmenedzsment rendszerek szerepe az oktatásban. Az Eszterházy Károly Egyetem e-learning rendszere. * Szorongás, tesztszorongás és a „vizsgadrukk” legyőzésének lehetőségei, módszerei. * Tanulástervezés, pályaorientáció, tanácsadás. (KoMeTi). | |
| A **2-5** legfontosabb *kötelező,* illetve *ajánlott***irodalom** | |
| **Kötelező olvasmányok:**   * Dávid Mária (2015): Tanulásmódszertan. Az önszabályozó tanulás kialakításának elméleti aspektusai és pszichológiai háttere. Eger: Eszterházy Károly Főiskola Roma Szakkollégiuma. ISBN: 978-615-5297-58-8 * Horányi Katalin (2002): Tanuljunk tanulni, Budapest: Magyar Könyvklub. ISBN: 9635477457 * Mező Ferenc (2011): Tanulás: diagnosztika és fejlesztés az IPOO modell alapján. Debrecen: K+F Stúdió Kft. ISBN: 9789630824347   **Ajánlott irodalom:**   * Metzig W. − Schuster M. (2003): Tanuljunk meg tanulni! A tanulási stratégiák hatékony alkalmazásának módszerei, Budapest, Medicina. ISBN: 9789632427973 * Mundsack, A. − Deese, J. − Deese, E. K. (2006): Hogyan tanuljunk? Kulcs a sikeres tanuláshoz, Budapest, Panem. ISBN 9789635454303 * Mező, F.-Mező, K.-Mező L.D (2011): Tanulógép. Tanulásmódszertani javaslatok. Debrecen: K+F Stúdió Kft. ISBN:9789630824330 * Zimbardo, P. – Boyd, J. (2012): Az időparadoxon. Budapest, HVG Kiadó Rt. ISBN: 978-963-304-076-8 * [www.tanulasfejlesztes.ektf.hu](http://www.tanulasfejlesztes.ektf.hu/) | |
| Azoknak az **előírt** s**zakmai kompetenciáknak, kompetencia-elemeknek** *(tudás, képesség* stb., *KKK* ***7.*** *pont*) a felsorolása, **amelyek kialakításához a tantárgy jellemzően, érdemben hozzájárul** | |
| A tantárgy az egész életen át tartó tanulást megalapozó kompetenciák fejlesztését célozza.   1. **Tudás/ismeretek:**  * A hallgató a félév végére alapvető ismeretekkel rendelkezik a tanulást meghatározó tényezőkről, ismer tanulási stratégiákat, elemi és összetett tanulási technikákat, időmenedzselési módszereket. * Tisztában van a felsőoktatási tanulás kihívásaival, rendelkezik megfelelő ismeretekkel és módszerekkel amelyek a felsőoktatási tanulást hatékonnyá teszik. * Érti a reflektív gondolkodás és sajátélményen alapuló mentálhigiénés támogatás jelentőségét tanulmányaiban és szakmai fejlődésében alapvető ismeretekkel rendelkezik a lelki egészség megőrzésének elméleti és gyakorlati módszereiről.  1. **Képességek:**  * a kurzus elvégzésével a hallgató képes lesz saját tanulását megfigyelni, értékelni, tanulásának eredményességén javítani, rövid és hosszú távon is megtervezni saját tanulását, jól beosztani tanulásra szánt idejét * saját pedagógiai tevékenysége hatását felmérni és kritikusan elemezni, pedagógiai tapasztalatait és nézeteit reflektív módon értelmezni, értékelni, majd ezek alapján a szükséges önkorrekciót végrehajtani. * a saját szakterületein a gyermekek/fiatalok/felnőttek képességeit figyelembe véve digitális kompetenciájuk fejlesztésére, a digitális eszközök, környezetek megfelelő alkalmazására. * tudományos igényű szakszövegeket a saját szakterületén legalább egy idegen nyelven is önállóan olvasni, a fogyatékosságügy és gyógypedagógia alapvető szakirodalmait megérteni és arra szakszerűen reflektálni, és képes azokat használni egy tudományos dolgozat megírásához a megfelelő hivatkozásokkal.  1. **Attitűdök/nézetek:**  * Nyitott innovatív gyógypedagógiai elképzelések és megoldások megismerésére, törekszik a bizonyítékalapú módszerek alkalmazására, érzékeny és nyitott a tanulás problémaköre iránt * Fontosnak tartja az önreflexiót saját tanulásával, szakmai fejlődésével kapcsolatban * Törekszik az ön- és társismeret, önelfogadás, önreflektivitás fejlesztésére * Elkötelezett a fogyatékos személy tanulási és terápiás szükségleteinek kielégítése és a tanuláshoz/terápiához igazodó környezet megválasztása, kialakítása iránt. * A fogyatékos személyek lehetőségeit figyelembe véve fontosnak tartja a tanulás folyamatainak tudatosítását, az önszabályozott tanulás támogatásához szükséges tudás és képességek megszerzését, a tanulási képességek fejlesztését. * Nyitott a digitális technológiák, infokommunikációs eszközök és a hozzájuk kapcsolódó módszertani eljárások megismerésére.  1. **Autonómia és felelősségvállalás:**  * felelősséget vállal saját tanulásáért, tanulmányi előmeneteléért, szakmai fejlődéséért * elkötelezett az élethosszig tartó tanulás megvalósítására, rendelkezik az ehhez szükséges kompetenciákkal * konstruktív életvezetését tudatosan tervezi és valósítja meg * szakmai fejlődésének tudatos irányítója * feladata kiterjed a tanulási technikák megtanítására; együttműködésre, általános gyógypedagógiai segítségnyújtásra és tanácsadásra a fejlesztésben vagy gondozásban és a rehabilitációban közreműködő más szakemberekkel, illetve családokkal. * felelősséget érez saját gyógypedagógusi öndefiníciójának folyamatos alakításáért, és azért a szűkebb és tágabb közösségért, ahol tevékenységét kifejti. | |
| **Tantárgy felelőse: Dr. Dávid Mária PhD. főiskolai tanár** | |
| **Tantárgy oktatásába bevont oktató: Dr. Taskó Tünde Anna PhD. egyetemi docens** | |